  Туспуктэм: Руслан Нуриахметов Наталия Сильвестрова Вуись шутэтскон нуналъёсы, 18-19 тулыспалэ, Удмуртиын кӧня ке лымыялоз. Уйин куд-ог ёросъёсын быс луыны быгатоз. Температура та вакытлы эсэпъёслэсь улынгес луоз. Со сярысь улосвыл Гидрометцентрлэн пресс-службаез ивортӥз. Вуоно уе элькунъя уйин температура -19 градусозь лэзькоз, нуназе -7 градусозь ӝутскоз. Арнянуналэ, 19-тӥ тулыспалэ, уйин -18…-23 градусозь кезьыт кариськоз, нуназе -9…-14 градус луоз. Сюресъёс вылын йӧвалег возиськоз. 20-тӥ тулыспалэ температура уйин -15…-20, нуназе -8…-13 градус луоз. Лымшор бере ӧжыт но ӟолгес лымыяны кутскоз но пуксёнозь усёз. Сюресъёс вылын лымы вӧлдэт кылдыны быгатоз. Тегъёс: куазь Гидрометцентр Удмуртия  